Fra 1998 til 2006 var Erlend Mokkelbost en av drivkreftene og hovedkomponist i punk/hardcore/rock-gruppen JR Ewing, som spilte over 600 konserter i 27 land. De turnerte med band som The Mars Volta, The Blood Brothers, The Locust, Pretty Girls Make Graves, Turboneger og mange flere. JR Ewing spilte blant annet på festivaler som All Tomorrow's Parties, Roskildefestivalen, Eurockennes og Øyafestivalen.